EGOT is vir die vier grootste toekennings in die vermaaklikheidsbedryf: die Emmy-, Grammy-, Oscar- en Tony-toekennings.
Die 39-jarige Legend het Sondagaand ’n Emmy vir sy vertolking van Jesus in Jesus Christ Superstar gewen.
Legend het in 2015 vir sy liedjie “Glory” in die rolprent Selma ’n Oscar gewen. In 2017 is hy met ’n Tony vir sy rol as medevervaardiger van die Broadway-produksie “Jitney” vereer. Hy het ook al talle Grammys verower.